open-index/open-wikipedia-markdown huggingface dataset:
Epatite c

## Definizion

La epatite C a è una inflamazion dal flât ch'e à cme cause un virus, clamât virus C da la epatite o HCV.
In dì di vuê la Organizazion Mondiâl de Sanitât e stime ch'a sedin vie pal mont 200 milions di personis infetadis dal virus. Par solit, une volte cjapât il virus, l'organisim uman no'l rive a parâlu vie e la infezion, e duncje la epatite, e devente croniche.

## Virologjie essenziâl

Il virus HCV al è un virus a RNA, cuntun unic filament a polaritât positive, e al è dotât di ce che al si clame **envelope**, al ven a stâi di une membrane, derivade da la membrane celulâr da li celulis infetadis, ch'a lu invuluce, lu pare dal ambient di fûr e che e mene in superficie proteinis che il nestri sisteme imunitari al ricognòs e che i monte parsore la rispueste imunitarie cuntri dal virus.
L'HCV al fâs part da la famee da lis Flaviviridae, ch'a è diviodude in 3 grops: lis flaviviridae, lis pestiviridae e lis epaciviridae. Tra chescj virus a son atris esemplis di virus che a culpissin l'om: il virus da la encefalite di S. Louis, chel da la encefalite gjaponês, chel da la fiere Dengue e atris incjimò.

## Storie naturâl

Aromai a si sa che il 90% di chei che a cjapin la infezion da HCV a na guarissin di bessôi e a diventin partadôrs cronics da la infezion. La infezion a è croniche cuant ch'a na si è risolvude tal zîr di 6 mês, chest al è il limit temporâl par la vuarizion.
Dibot simpri la persone ch'a ven infetade e no si necuarç dal contagjio, par chist motîf a si dîs che la epatite C acute a è asintomatiche tal 95% dai câs.

## Riferiments

* The World Health Report 2002. www.who.int/whr/2002
* Update on Viral Hepatitis. AASLD. Post-graduate course 2000
* The Natural History of Community-acquired Hepatitis C in the Unitwed States. N Engl J Med
Club de Gimnasia y Esgrima La Plata

Il **Club de Gimnasia y Esgrima La Plata** (3 di Jugn 1887) e je une scuadre di balon argjentine di La Plata, Provincie di Buenos Aires.

## Leams esternis

* Sît uficiâl dal club
Cristoful Colomp

**Cristoful Colomp** (*Christophorus Columbus* par Latin; Gjenue, 1451 - Valladolid, 20 di Mai dal 1506) al fo un esploradôr e navigadôr gjenovês.

Secont la tradizion, al fo chel che al discuviarzè par prin lis Americhis, presisamentri ai 12 di Otubar dal 1492.
Andis

Lis **Andis** a son il plui impuartant sisteme montagnôs de Americhe Meridionâl. A son logadis inte bande a bonât dal continent,e a si disvilupin par plui o mancul 7.200 km, vignint cussì a jessi il sisteme montagnôs plui lunc dal Mont. La sô largjece medie e je di 240 km, biel che invezit la sô altece medie e je di cirche 4.000 m.

Lis Andis a traviersin siet stâts de Americhe meridionâl: Argjentine, Bolivie, Cile, Colombie, Ecuador, Perù e Venezuela.

La cime plui alte des Andis e je la mont Aconcagua, che e tocje i 6.962 m.
Golf

Il **Golf** al è un sport che par zuiâlu bisugne parâ une balute blancje dentri di piçulis busis sgjavadis tal teren, doprant bastons di fatis diferentis.

Il zuiadôr di golf al à di parâ la balute tes busis (i cjamps di golf a puedin vê 9 o 18 busis) doprant mancul colps che al sedi possibil.
Cavalarie

La **Cavalarie** e je chê part dal esercit componude di soldâts montâts a cjaval. 

La cavalarie e fo une vore impuartante inte storie militâr de antighitât fintremai al XIX secul: i soldâts a cjaval a si spostavin plui svelts e a jerin une vore plui fuarts di chei a pît. Tal Nûfcent però, par vie des inovazions tecnologjichis, e pierdè a planc la sô impuartance: di fat cui trens e lis machinis i soldâts a vignivin traspuartâts in mût plui svelt, e lis gnovis armis come la mitraie a trasformarin lis cjariis di cavalarie intune coparie spaventose.

Il periodi di aur de cavalarie al fo la Ete di mieç: il cavalîr medievâl, armât di lance e vistût cuntune pesante armature, al ere il gnerf dai esercits di chê epoche. Cundiplui i cavalîrs a jerin la classe dominante de societât, e la cavalarie medievâl e rapresentave un ideâl di vite che i oms di chê volte a si ispiravin a jê. Ancjemò vuê un grum di paîs a doprin il titul di *Cavalîr* (ancje la Italie) come titul onorific.
Artiliarie

Tal lengaç militâr di vuê **artiliarie** a son dutis lis armis cun calibri plui grant di 0,20 mm. La artiliarie e je une component une vore impuartante di ducj i esercits.
E-libri

Un **e-libri** (oben **e-book** par inglês) al è un "libri electronic", ven a stâi l'ecuivalent in formât electronic di un libri stampât.

Nol esist un unic formât par i libris electronics: a esistin e-libris in formât di test sempliç (**TXT**), in formât Postscript (**PS**), in formât **[[HTML]]** e une vore di formâts, jenfri di lôr il difondût formât **[[PDF]]** (Formât Puartatil par i Documents), svilupât in origjin da Adobe.

Un e-libri al pues jessi otignût di un libri stampât doprant il Ricognossiment Otic dai Caratars (OCR), al pues jessi publicât tal stes timp de version su cjarte, o fintremai rimplaçâle, taiant cussì lis spesis di publicazion. 

Jenfri i ponts a favôr dai e-libris al è la puartabilitât e la interativitât, la pussibilitât di fâ copiis e stampis, i vantaçs economics e ambientâi di no avalêsi da stampe.
I svantaçs dai e-libris invezit rivuardin par solit lis problematichis dal particolâr formât electronic, dal dirit di autôr, e plui in gjenerâl il fat di jessi dipendents di un ordenadôr par la leture.

Intai ultins agns, a àn començât a fassi viodi sul marcjât lis pagjinis electronichis, ven a stâi imprescj cuntun piçul visôr apueste par lei i e-libris cence bisugne di un ordenadôr.

= Leams esternis =
## archivis di e-libris par furlan
* E-libris da friul.net
*  E-libris de associazion ''San Giorgio Insieme''
* [E-libris di [Antoni Beline|pre Beline] intal sît di Glesie Furlane]
* E-libris par furlan intal ''progjet Gutemberg''
Teorie dai grups

La **Teorie dai grups** e je une teorie matematiche nassude tal XIX secul principalmentri cul lavôr di Evariste Galois e di altris matematics de epoche. In curt si pues dî che la teorie dai grups e je il studi di insiemis cuntune operazion definide parsore che e à di vê proprietâts particolârs.

Esemplis di grups si puedin cjatâ in ogni cjanton de matematiche: de gjeometrie ae algjebre, de topologjie ae analisi, in ogni lûc la gjeneralitât de definizion e permet di adatâ il concet di grup a un grum di situazions diferents. Di plui, un grum dai concets plui imediâts che si incuintrin in matematiche a son, cence savêlu, grups. Cuasi ducj i insiemis dai numars (intîrs, razionâls, reâls, complès) a son grups cu la operazion di some (sarès a disi il sempliç plui "+").

=Grup=
Il concet di font de teorie al è apont il Grup. Viodìn par scomençâ di definîlu par ben.

## Definizion


Un **grup** (G,*) e je une copie formade di un insiemi G e di une operazion *, che e sarès une funzion *: G \times G \to G , che verifiche chês trê proprietâts achì: 

G1) - *[[proprietât associative]]*: Se  a, b, c \in G , si a di vê che (a*b)*c = a*(b*c).

G2) - *esistence dal [[element neutri]]*: al è dentri *G* un element *neutri* e pe operazion *, al sarès a dî che a*e = e*a = a par ogni  a \in G .

G3) - *esistence dal [[element inviers|inviers]]*: a ducj i elements  a \in G  al è associât un element  b \in G , che al è clamât *inviers* di  a  , di mût che a*b = b*a = e.



Dispès, i grups, ancje un grum dai esemplis plui impuartants, a àn une altre proprietât, che *[[proprietât comutative|comutative]]*, sarès a disi che se a,b\in G alore a*b=b*a. In chest câs il grup si clame **abelian**, o ancje **comutatîf**.

## Esemplis

Come che o vin za dite te introduzion, i esemplis plui sempliçs di grups e son i insiemi numerics. Vedin cumò parcè.

# L'insieme dai numars intîrs cu la some, (\mathbb{Z},+) al è un grup abelian. Verifichìnlu.
Disc dûr

Il **disc dûr**, clamât ancje ***hard disk***, al è un dispositîf doprât pe memorizazion di dâts a tiermin lunc tai ordenadôrs.
Al è costituît di un o plui discs di veri o alumini rivistîts di un materiâl ferôs e sigjilâts intun contignidôr par la protezion dai agjents esternis.

## Interfacis
### IDE
### Serial ATA

## Viôt ancje

## Leams
Skubin

Pavle Merkù al dis che il cognon intalianât *Scubini*, che si cjate a Gurize, al è colegat al cognon *Skubla* originari de Sclavanie e che si cjate ancje a Cividât, Faedis, Atimis e v.i. *Skubla* e sarès la forme dialetâl dal sostantîf sloven "skóblja" (= splane, imprest dal marangon) 
Il cognom *Skubin*, ancje in Slovenie, al podarès jessi une vôs derivade di "skubsti" (=displumâ, spelâ, gjavâ i cjavei). Il non *Skubin* al podeve jessi in origjin une persone coçone, cencea cjavei. Al è in Slovenie ancje il cognon *Skubec*, che al è diviers di *Skubin* dome pe desinence (di -ec in -in).
Loris Vescovo

**Loris Vescovo** o **Vescul** (21 di Avost dal 1971) al è un cjantautôr furlan.

## Discografie

*1998 - *Doi oms e une puarte*
*2002 - *Setemane ulive* 
*2008 - *Borderline*
*2014 - *Peninsolâti*

## Leams esternis
* - ''Sît su My Space''
Pao

(PAO) Simone Paoloni

Formazione:
Nasce a Udine il 6/11/1979 frequenta l’istituto d’arte G.Sello conseguendo il diploma in grafica pubblicitaria nel 1998 con il voto di 48/60.
Tra il 1996 al 1999 frequenta vari corsi di fumetto alla Libera accademia di Cividale e al LED di Trieste con i docenti Davide Toffolo, Giorgio Cavazzano e Lorenzo Pastrovicchio.
In quegli anni comincia a collaborare alla fanzine in lingua friulana Pipins creata da Stefano Celona e Andrea Venier.
Dal 2000 al 2004 collabora con varie ditte udinesi come grafico web. 
Nel 2003 grazie a Davide Toffolo e l’associazione Vivacomix tiene assieme al collega Stefano Celona vari corsi di fumetto presso scuole medie e superiori del Friuli-Venezia-Giulia.
Dalla fine del 2004 al 2006 frequenta due anni di Scuola di Comics, nella sede di Firenze, conseguendo il voto di 30/30 con lode e borsa di studio presso il centro di animazione "ICAIC" di Cuba.
Dal 2006 insegna alla scuola di fumetto Dalì Comics School di Vicenza.

Pubblicazioni:
1999 Pubblica una breve storia autoconclusiva sulla rivista Fandango, edita da Panini.
Dal 1999 collabora come illustratore  su Alc&Cè, La Vita Cattolica (UD).
2002 Su commisione dell’IRTEF, pubblica la La fonte Oscura su un cd di itinerari turistici Lignano LAB.
Dal 2003 pubblica la striscia umoristica Strissule su La Patrie dal Friûl.
2003/2004 su commissione dell’Azienda Sanitaria Medio Friuli, collabora alla creazione dei videogiochi Fumetti Spiritosi.
Dal 2005 pubblica Sclisignûf su Alc&Cè, La Vita Cattolica (UD).
2006 pubblica delle illustrazioni su Joe Carrot per la case editrice Piemme.
2007 disegna tre numeri della serie Gabo, personaggio inventato da Giuseppe Palumbo, per l’editore Salani.
2007 pubblica Pantiagneur su La Stele di Nadâl, La Vita Cattolica (UD).
2007/2008 pubblica per l’Arcadia Studio su commissione della Fondazione Monte dei Paschi di Siena Fondazione Futuro.
2007/2008 collabora con la casa editrice Play Press per le testate Angel’s friends e Tom & Jerry.
2008 pubblica Otto Panzer per conto dello Studio Inventario di Giuseppe Palumbo assieme a Marco Tonus.
2008 pubblica Byohazard Makkaroni su Lanfeust Mag edito da Soleil (FR).
2008 pubblica Pantiagneur su Alc&Cè, La Vita Cattolica (UD).
Abur

L**'Abur**, o ben **Anbur** (in lenghe komi анбур), al è un antîc alfabet, doprât inte Ete di mieç inte regjon di Perm, in Russie, par scrivi la lenghe komi. Al è ancje clamât **vieri alfabet permian**.

## Storie
Cheste forme di scriture e fo inventade intal an 1372 dal missionari rus Stepan Khrap clamât il Sant, o ben Stiefin da Perm (in rus, Степан Храп, св. Стефан Пермский). Il non *Abur*, al è il non des dôs primis letaris, *An* e *Bur* (tant che il non dal nestri *alfabet*, dal grêc alpha e beta). L'alfabet al à parintât cun chel cirilic e cun chel grêc, ma ancje cui segns tribâi dal popul Komi, che a sameavin aes runis o a marcjis di propietât, pal fat che dispès a no erin scrits o piturâts cul ingjustri, ma intaiâts cul curtis.

Cheste scriture e fo doprade fintremai al secul XVII, e di in chê volte al fo displaçât dal alfabet cirilic, doprât fin tal didivuê ancje pe lenghe komi. L'abur, dut câs, al è stât doprât in passât ancje tant che codis segret par scrivi te lenghe russe. 

Il 26 di avrîl, cuant che la Glesie ortodosse di Russie a i fâs fieste a san Stiefin da Perm, al è ancje il dì dal vieri alfabet permian.

## Impuartance storiche
Lis iscrizions cul *abur* a si puedin contâ entri lis plui vecjis testemoneancis des lenghis ugro-finichis. Dome un lengaç di cheste famee, l'ongjarês, al è documentât prime.

## Leams
*  Abur in tes Lenghis des minorancis di Russie te rêt
* Propueste par codificâ l'antîc Permian in Unicode (PDF)
* Abur su Omniglot.com
Piu Ospedâl de Pietât

Il **Piu Ospedâl de Pietât** al fo une istituzion  di caritât,indulâ vegnivin mitûs i fruts bandonâs,i fîs no recognossûs e i fîs des fameis che no podevin mantegnju,atîf a Vignesie soredut in tai secui XVII e XVIII.

Fondât in tal 1346 dal guvier de *Serenissime* par lis frutis cence ne pari e ne mari o bandonades,cualchit volte chestis frutis restavin par dute le vite,se no cjatavin di maridâsi,o no sielzevin la vie dal convent.I frus jerin acetâs,ma podevin restâ fin ai 15-16 agns ,daspo di chê etât,vevin di lâ a imparâ un mistîr,che al jere di solît il marangon.

Scomençant dal XVII secul,tal ospedâl ven istituide une fuarte educazion musical tai istroments,composizion e cjant,par lis frutis che mostravin talent in cheste ativitât,che jerin clamadis *le figlie del coro*.Chês che restavin jerin clamadis *le figlie di comun* e si ocupavin dai lavôrs di cjase.
Lis frutis, che no vevin non di famee,jerin cognossudis cul non dal srument che sunavin,come *Anna Maria dal Violin* e *Meneghina della Viola*.

In cheste istituzion al a lavorât il compositôr Antoni Vivaldi dal 1704 al 1740,an in cui a dicidût di lassâ Vignesie.
In cheste epoche,le orchestre e il coro des frutis (clamadis ancje *putte*) vevin un alt grât tecnic,fât vonde singolâr pal timp,e buine part de produzion musicâl di Vivaldi,fo scrite par lis frutis dal Ospedâl.Vivaldi veve une grande atenzion par l'educazion musicâl des frutis,tant che ordenave une grande cuantitâs di istroments par lôr,ancje da liutiscj famôs come Antoni Stradivari , Nicolo' Amati e Dree Guarnieri.

Cualchidune di chestis frutis jere stade bandonade par vie de sô deformitât fisiche.Vivaldi alore,ordene istroments fâs apueste e in ocasions di concerts par le aristocrazie,Vivaldi faseve sunâ le orchestre daûr di une griglie di metâl,in mût che i scoltadôrs no viodessin cui sunave.

Jean Jacques Rosseau di passaç a Vignesie,daspo vê sintût lis frutis sunâ,al reste particolamentri impressionât par le abilitât tecniche e par la bielece des vôs.

L'Ospedâl funzione ancjimo uê cun un grup pui piçul di frutis.
Il palaç origjnâl te *Rive dai Sclavons* al e' in bande divêntât un hôtel.

## Leams esternis
* ''Vivaldi's Violins: the Accounts of Ospedale della Pietà'' - *Violins di Vivaldi:L'ospedâl de Pietât* (in inglês).
*Sît officiâl (par talian)
*Satellite image from Google Maps
1986

1985 < **1986** < 1987

## Acjadiments

## Nassûts

## Muarts
* 18 di Novembar - Checo Placerean, predi e insegnant furlan (n. 1920)

## [[Premis Nobel]]
* Pâs - Elie Wiesel
* Leterature - Wole Soyinka
* Midisine - Stanley Cohen, Rita Levi-Montalcini
* Fisiche - Gerd Binnig, Heinrich Rohrer, Ernst Ruska
* Chimiche - Dudley R. Herschbach, Yuan T. Lee, John C. Polanyi
* Economie - James MacGill Buchanan

## Variis

## Cjale ancje
* Storie an par an
Andrea Palladio

**Andrea Palladio** (1508-1580) el è stat il plui grant architet talianot tal Rinasciment.  
Nat a Vicenza da pari gondolier,Andrea di Pietro dalla Gondola fu clamat Palladio dal so mecenate,Giangiorgio Trissino.
Il nom derive da Pallade Atena ,la dea del art.
Palladio el ha perfezionat,in dute la so vite,lis vilis venetis e el ha inventat un gnuf tipo di vilis,che permetevin ai siors venes di usà lis vilis no dome come abitazion di vilegjature,ma ancje come centri agricul e cultural.
In dutis li so operis al ha usat simpri i stes "strumens" ma l'è rivat a fa vilis simpri diviarsis l'une da chi atre.
In te operis di Palladio el è una fuarte influenze del mond classic.
In te so vilis el è una special armonie tra l'abitazion e le nature circostante.
Palladio el ha lavorat perlopiù in Veneto,ma alcunis operis si cjatin ancje in Friul,come Palazzo Antonini a Udin.
Lis vilis che chist omp e ha fat e son tantis,ma un gran numar di lor ha bisugne di esi restaurat.
Quasi dutis lis vilis da lui progjettadis e son stadis dicjaradis patrimoni dell'umanitat dall'UNESCO.
Palladio,tal so viaç a Rome cul Trissino,el ha imparat tantis gnovis tecnichis prime a lui sconosudis.
Le so art el è famose in dut el mond (sia in Asia che in Americhe),tant che la Cjase Blancje a Washington el è stade costruide second il mut di fa di chest grand artist.
Lis plui importantis vilis di Palladio si cjatin in Veneto:alcunis e son Villa Barbaro,Villa Foscari,Villa Cornaro,Villa Emo,Villa Forni-Cerato e Villa Poiana.
Chist an,parcè che ricor il cinchecentenar de muart di Palladio el è stade fate una mostre a Vicenze par ricordalu.
Chiste mostre e je vierte fin al 6 di Zenar a Vicenze.
Par cognosi di plui chist artist,si pues lej il libri "Andrea Palladio e gli Antonini:
un palazzo "romano" nella Udine del Cinquecento",di Massimo e Licia Asquini.
Maur Gjuliani

**Maur Sergio Pantaleu Gjuliani** (Bisceglie, 27 di Lui 1781 - Napoli, 8 di Mai 1829) al fo un ghitarist virtuôs e compositôr talian.

Ultin fi di buine famee, Maur al vîf la so zoventût a Barlete, indulà insieme cul fradi, al studie violoncel e chitare francese cun Gaetan Lucci. Daspò vê publicât cualchi composizion e vê partecipât a concerts, Maur al va a stâ a Viene in tal 1802 cu la femine e il frut. In te capitâl austriache Maur al pues metisi in lûs come ghitarist virtuôs. In te capitâl austriache in tal 1808 al ven sunât par la prime volte il "concert par chitare e orchestre opare 30". I concerts di Gjuliani a jerin une vore apreçâts dal public, tant che ancje Beethoven al leve volentîr a viodiju. Gjuliani al devente une vore famôs e al devente ami di tancj compositôrs de epoche come Nicolau Paganini, bon ghitarist ancje lui, ancje se il sô strument al jere il violin, diBeethoven stes e di Rossini.
Al torne in Italie in tal 1819, al sune ancje a Triest. Al va a stâ a Rome e in seont timp a Napoli.
Gjuliani al fo un compositôr di grant nivel ,al a scrit musiche par la chitare, ma ancje par formazions pui impuartantis. Al è ricognossût come un dai compositôrs plui impuartants par chitare. Il sô stîl al è virtuôs e elaborât, une vore influençât da Rossini par la melodie. Gjuliani nol jere nome compositôr e concertist, ma ancje un bon mestri, tant che al rive a deventâ il mestri di musiche di personaçs impuartants come la imperadore Marie Luisa, femine di Napoleon Bonaparte.
Al mûr ai 8 di Mai dal 1829 a Napoli.

I soi doi fîs Michêl e Emilie forin ancje lôr ecelents ghitariscj.

## Leams esternis
* Mauro Giuliani Free oparis origjinâls
* Video dal concert par chitare e orchestre
* Rossiniane numar 3, Op.121 David Russell chitare
Muntazer al-Zaidi

**Muntazer al-Zaidi** (in lenghe arabe: **منتظر الزيدي**, Muntaẓar al-Zayidī), nassût tal 1979, è al è un gjornalist irachen, di religjon mussulmane sciite che al lavore dal 2005 pe television arabe Al-Baghdadiya TV cun sente al Cairo, daspò di jessisi laureât in Siencis de comunicazion lì de Universitât di Baghdad.
Al è rivât tai onôrs de cronache par plui fats leâts ae ocupazion merecane dal Iraq.

## Rapiment
Al-Zaidi al fo secuestrât inte citât di Baghdad, intant che al ere di vore, ai 16 di novembar dal 2007. Al fo liberât daspò trê dîs, ai 19 di novembar dal 2007, uficialmentri cence paiament di riscat.

Il capu redatôr de television Al-Baghdadiya TV, in chê volte, al à vût declarât che al ere "un fat di bandîts, pal fat che ducj i servizis di Muntazer a son cuilibrâts e obietîfs".

Cundiplui, il gjornalist al è stât arestât dôs voltis dai soldâts merecans.

## Il trai des scarpis
Il fat che lu à fat cognossi al mont, dutcâs, al è il vê tirât dutis dôs lis sôs scarpis al Pressident dai Stâts Unîts di Americhe, George W. Bush, lì di une conference stampe tignude insiemit cul prin ministri irachen Nuri al-Maliki, metude dongje a Baghdad domenie ai 14 di dicembar dal 2008, pôc timp prime dal cessâ de incjarie di Bush.

Tirant lis scarpis viars di Bush, in segn di dispresit, devant des telecameris Muntazer al-Zaidi al à vosât: «Cjan, cheste a è une bussade di adiu par te de bande dai vuarfins, des veduis e di ducj chei che a son stâts copâts intal Iraq».

### Significât
Chest motu al è inmò plui pesant, se si ten cont dal fat che imponi a di un altri di tocjâ lis suelis des scarpis, inte culture arabe e mussulmane, a è cunsiderade une des piês formis par ofindi; ancje il vê clamât Bush un "cjan" al è un fat pesandon, parvie de impuritât di chest anemâl segont la religjon mussulmane.
La proteste, daûr lis testemoneancis, a ere stade preparade bielzà di cetancj mês, come che il gjornalist al veve cunfidât ai siei colegus.

## Reazions in [[Italie]]
Il 18 di dicembar dal 2008, par provocazion e solidarietât, il gjornâl talian "il manifesto" lu à proclamât *diretôr onorari par une dì*, in ocasion de jessude di un numar speciâl di autofinanziament dal presit di 50 euros.

## Condane
Il 12 di març 2009 il tribunâl di Bagdad al à condanât Muntazer al-Zaidi a trê agn di preson par vilipendio a un cjâf di Stât forest. Dhiaa al-Saadi, capu dai avocats di al-Zaidi, al à vût declarât che «la sentence a è pesande e no è in proporzion ae prevision de leç». Il gjornalist irachen, intant dal proces, al veve dit che il fat al nas di une reazion «naturâl» di un «irachen cuâl che al sedi» devant dal «riduçâ di glace» di Bush, considerât «il plui grant responsabil» dal milion di muarts daspò de invasion dal Iraq.

## Liberazion
Intal proces di apel la pene i è stade ridusude a un an; al è stât liberât ai 15 di setembar dal 2009, dopo nûf mês di preson, par buine condote.

## Notis


## Leams
*Il sît di Al-Baghdadiya TV
* Il servisi dal TG1 sul trai des scarpis, 15.12.2008
* Un servisi dal TG3, cun notis su la puartade dal fat
More

La **more** al è un zûc che al consist intal induvinâ il numar dai dêts mostrâts dai doi zuiadôrs. Al è un zûc di societât une vore cognossût in dute Europe, za dai timps antîcs, che al podarès vignî fûr de usance di contâ cui dêts.

## Cemût che si zuie
Si pues zuiâ a doi o a cuatri. A zuin doi par volte, e chescj zuiadôrs a tegnin un pugn daûr de schene, po mostrin un numar di un a cinc cui dêts e in contemporanee a disin un numar di doi a dîs, che e je la some dal numar mostrât dal zuiadôr e dal so aversari. Cui che induvine la some al vinç al pont, se ducj e doi a induvin o nissun al induvine, si va indevant. Se si zuie a cuatri, cui che al fâs il pont al reste, cui che al piert al ven sostituît dal so copari.

### Strategjiis
La more nol è un zûc cussì facil cemût che al samee a voli. Par dî tal stes moment il numar e mostrâ i dêts i vûl concentrazion, e spes i zuiadôrs esperts dopo pôcs colps a rivin a becâ al prin colp il numar. A son dopo une serie di trucs e robutis che a metin in dificoltât l'aversari e son al limit tra legâl e ilegâl e duncje une font di discussions infinidis. Ancje il mût di dî i numars, che a àn di jessi facii di capî, al è une vore vari e spes al cambie di paîs in paîs e di persone a persone.
## Storie
Lis primis notiziis de more a vegnin dal vieri Egjit: intune tombe di un alt dignitari di cort de XXVe dinastie, si pues viodi il muart che al distire il braç cuntun numar, metût cuintri a un altri zuiadôr.

Inte pituris dai vâs grêcs a si cjatin Eline e Paride che cu lis mans a zuin di more. Ma lis notiziis plui claris a vegnin dai timps dal Imperi Roman, cuant che Ciceron al scrîf: "*dignus est qui cum in tenebris mices*", ven a stâi "e je une persone degne chê cu la cuâl tu puedis zuiâ di more tal scûr". Par latin la more si clamave "*micatio*", dal verp "*micare*" o in mût complet "*micare digites*", ven a mostrâ i dêts tal zûc.

Tai timps sucessîfs a son une vore di testemoneancis, ancje in pituris, di zuiadôrs di more. Il zûc al jere ancje un des pocjis robis che a podevin fâ par passâ il timp i soldâts inte Grande Vuere.

## Difusion

La more e je pandude in dute Italie, in particolâr in Sardegne (*sa murra*), in Provence (*mourra*), in Corsiche, in Catalogne e in Aragone.

### In Friûl
La more e je une vore zuiade in Friûl, ancje se, come tal rest de Italie, al è il probleme che al è inserît te liste dai zûcs proibîts. Cheste proibizion e ven dai timp dal fassisim, parcè che la more e jere cause di rissis spes violentis, derivadis de violence verbâl dal zûc. Vuê cheste proibizion e je stade gjavade in Trentin, parcè che il contest nol è plui chel di une volte, ma il zûc al ven fat spes in mût sportîf.

## Leams esternis
*  Amici della Morra - Associazion furlane
* La more in Sardegne
*  Federazione Italiana Giuoco Morra
Passons

**Passons** e je une frazion dal comun di Pasian di Prât. Si cjate te rive diestre dal Cormôr, 2 chilometris a Nord dal cjâf lûc comunâl, e 2 km a Ovest di Udin. 

## Storie
Il non "Passons" al derive de lenghe latine, plui precisementri *pastioonis*, cul significât di **pasc**.
La nassite dal abitât di Passons e je contade intune lejende seond la cuâl trê fradis origjinaris de Basse furlane si erin spostas te zone di Udin par cirî fortune. Un di lôr al à decidût di stabilîsi intun cjamp dongje il Cormôr, dulà che daspò al nassarà il paîs di Passons.

## Cjale ancje
* Pasian di Prât

## Leams
*Sît de parochie di Sant Martin
*Portâl dal grup folkloristic di Passons
*Sît dal grup dai alpins
Cormôr

Il **Cormôr** al è un turint de provincie di Udin. Al nas dongje Buie e si bute te **Secje di Mezane**, tal comun di Muçane. La so lungjece e je di 63 chilometris.

Al da il non ae frazion di Cormôr Alt, in comun di Udin.

## La valade
Dilunc dal so percors si cjate un percors par cjavai e bicicletis di 30 chilometris, che al partìs de risultive e al rive fin a Culugne, tal comun di Tavagnà.

## Il parc dal Cormôr
Il parc dal Cormôr al è une aree te rive sinistre dal turint Cormôr logade tal teritori dal comun di Udin, costruide tai agns '90. La superficie e comprent un parc zûcs, un percors pedonâl naturalistic e atrezaduris par events.

## Viôt ancje
*  Sît ufiziâl dal percors turistic de valade dal Cormôr
Sorenon

Il **sorenon** al è un non, dongje di chel anagrafic, che un al cjape de int o dai amîs par scherç, par ofese o par altre reson di distinzion, o che i ven de famee (in chest câs si pues tabaiâ ancje di *stracognon*).
Nicolas Appert

**Nicolas Appert** (Châlons-en-Champagne, ai 17 di Novembar dal 1749, Massy, ai 1 di Jugn dal 1841) al fo un inventôr francês, cognossût soredut pe invenzion dal mût pe conservazion ermetiche des robis di mangjâ.

Appert, sorenomenât "il pari de vasule", al jere un venditôr di dolç. Intal 1800, Napoleon Bonaparte al ufrì 12.000 francs di ricompense a cui che al varès cjatât fûr un mût par conservâ lis robis di mangjâ, cussì lis trupis a varessin podût vê ancje un riforniment dilunc i trasferiments oltri al gustâ normâl. Daspò agns di esperiments, Appert al proponè il so metodi e intal 1809. L'an dopo, Appert al publicà *L'Art de conserver les substances animales et végétales*, il prin libris di ricetis sul metodi moderni par conservâ lis robis di mangjâ.

## Leams esternis
*  Sît de Association Internationale Nicolas Appert
Desert dal Sahara

Il **Sahara** (arap صحراء , *desert*) al è un desert di gjenar tropicâl inte Afriche dal nord. Al è il secont desert plui grant dal mont (daspò la Antartide), cuntune superficie di 9.000.000 km². 

Al è limitât dal Ocean Atlantic a Ovest, des monts dal Atlant a Nord, dal Mâr Ros e dal Egjit a est e dal Sudan e dal flum Niger a Sud.

## Etimologjie
Il non *Sàhara* al ven de traduzion arabe *Sahra* de peraule tuareg *tenere*, che al vûl dî *desert di savalon*.
I romans a clamavin *terra deserta* i teritoris a sud di Cartagjin e il non *Sahara* nol fo doprât par dutis chestis tieris fintremai al secul XIX.

Il non arap al è *Bahr bela ma* (mâr cence aghe).

## Clime
### Precipitazions
Al domine la ariditât parcè che lis plois a cuvierzin il 5% de evaporazion. La grant part dal Sahara e ricêf mancul di 50 mm di ploie intun an. Inte zone setentrionâl la ploie e rive soredut vie par l'Invier, par vie de influence mediteranie, a sud invezit, in corispondence cul semidesert dal Sahel, lis precipitazions a colin te estât. Lis zonis plui ariis a son i deserts de Libie e dal Egjit meridionâl, cun mancul di 20 mm intun an. Lis plois a son une vore iregolârs e in câs di tampiestis fuarts si podin vê inondazions e i jets dai flums, par solit vueits, (uadis), si tornin a implenâ di aghe.

### Temperaduris

Pe so situazions tropicâl e pe altitudin basse e pe gjenerâl continentalitât, si regjistrin in cheste aree lis temperaduris plui altis dal mont (56&nbsp;°C in Libie). La mancjance di vegjetazion e nûi, la escursion termiche e je une vore alte, cun pussibilis zulugnadis vie par l'Invier, di gnot. Inte part setentrionâl, in Invier lis temperaduris a son in medie di 10&nbsp;°C. A vonde plui frêt al è su lis cjadenis di monts dal Tassili e Hagaar, ma simpri cence tantis precipitazions (no si va parsore dai 200 mm).

## Economie

## Etnografie

## Cjale ancje

* Tuareg
* Berbers
2009

Il **2009** al è un an normâl, no bisest, che al scomence di joibe.

## Acjadiments
* 1 di Zenâr: Austrie, Gjapon, Messic, Turchie e Ugande a cjapin il seç intal Consei di sigurece des Nazions Unidis
* 1 di Zenâr: la Slovachie e adote l'Euro

## Nassûts

## Muarts

## [[Premis Nobel]]
* Pe midisine: Elizabeth Blackburn, Carol W. Greider e Jack Szostak 
* Pe fisiche: Charles Kao, Willard S. Boyle e George E. Smith
* Pe leteradure: Herta Müller
* Pe chimiche: Venkatraman Ramakrishnan, Thomas Arthur Steitz e Ada E. Yonath
* Pe pâs: Barack Obama
* Pe economie: Elinor Ostrom, Oliver Williamson

## Variis

## Cjale ancje
* Storie an par an
Bersalîrs

I **Bersalîrs** a son une specialitât de arme di fantarie dal Esercit talian talian.

Il cuarp dai bersalîrs nassè in Piemont, in chel che in chê volte al ere il Ream di Sardegne, su propueste dal gjenerâl Antonio La Marmora, ai 18 di Jugn dal 1836.

Ce ch'al distinc i bersalîrs al è il lôr cjapiel, ornât cun plumis di gjal cedron, e il fat ch'a son simpri di corse.

[it:bersaglieri]]
Fari

Il **fari** e je une persone che cree ogjets in fier o ancje in açar doprant imprescj par tajâ, curvâ, par dâ une forme al metal cuant chest si cjate in un stât di podê jessi lavorât.
Il metal al ven scjaldât fin a falu diventâ incandescent. Une volte diventât incandescent il metal al e pui facîl di lavorâ. Cheste maniere di lavorâ il metal e je stade une des primis tecnichis utilizadis par la lavorazion dai metâi.

I manufats dal fari son cancei in fiâr batût, griglis, ringhieris, sculturis in fiar, ogjies par decorazion, imprescj di cusine, e armis.

## Leams esternis
* Farie di Checo a Çurçuvint
Sisteme operatîf

Un **sisteme operatîf** (in curt *SO* o *OS*) al è un program informatic che al rint disponibii al utent lis risorsis fisichis di un calcoladôr, permetint cussì l'esecuzion di altris programs aplicatîfs: si pues cussì dî che un sisteme operatîf al è il tramit fra l'utent e la machine. 

## Struture
Il cûr di un SO al è il kernel, un grôp di funzions che furnissin servizis fondamentai di bas nivel alis aplicazions, a mieç di une disponibilitât direte alis risorsis fisichis dal calcoladôr.

Il SO devi ancje gestî il file system, ven a stai l'organizazion fisiche dai dats di archiviâ su memoriis permanens (Disc dûr, penutis di memorie Flash, discs a stât solit).

Il SO gestis la memorie e le assegne ai diviers proces, pemetint cussì l'esecuzion in paralel di plui aplicatîfs (SO multitasking).

Infin, il SO devi organizâ la comunicazion cun l'utent, ancje clamade input/output: ogni SO al à la sô UI (interfacje utent) par interagjî cun l'utent in modalitât visual (rie di comant, ambient grafic) e sonore (schede audio).

Esistin diviers servizis adizionâi che un SO al pues furnî, e soredut diferentis architeturis e strategjis, che rindin il mont dai SO una vore complès e verglemât.

## Esemplis

Esemplis di SO son i sistemis da famee Unix, lis variis distribuzions di GNU/Linux, i sistemis Microsoft Windows, Solaris, il MAC OS.
Pseudonim

Il **pseudonim** al è un non diferent di chel anagrafic doprât massime tal mont de art o dal spetacul.

## Cjale ancje
* Sorenon
Arenillas

**Arenillas** al è un comun logât inte provincie di Soria, te comunitât autonome de Castilie e León, in Spagne.
Lenghe indoeuropean

Par **lenghis indoeuropeanis** si met dongje un grant numar di lenghis distribuidis pal mont, che a àn la stesse origjin linguistiche. La lenghe origjinâl, davoûr i lenghistics, e je l'Indoeuropean.
Chestis lenghis a son scompartidis in diviers grancj grups.

= Principâi grups =

*La liste no mostre dute la detaiade division dês lenghe, viodi i singûi grups*

* Grup slâf
* Grup germanic
* Grup celtic
* Grup italic
* Grup traco-frigic
* Grup baltic
* Grup grec
* Grup iliric
* Grup anatolic
* Grup iranic
* Grup indoarian
* Grup armen
* Grup tocari
* Altris lengis indoeuropeanis isoladis
Lenghis gjermanichis

Lis *lenghis gjermanichis* a son un grup di lenghis de famee des lenghis indoeuropeanis. A son feveladis dai popui di origjin gjermaniche che si jerin stabilîts tal nord Europe dongje dai confins dal Imperi Roman.

Lis *lenghis gjermanichis* plui spandudis a son il todesc e l'inglês. Altris lenghis impuartantis a son il olandês, il so derivât afrikaans e lis lenghis scandinavis (danês, norvegjês e svedês). A son une cincuantine di lenghis gjermanichis stimadis dal SIL International. L'antenât di dutis al è il proto-gjermanic.
Lenghe ongjarese

L*'ongjarês* e je une lenghe de famee ugro-finiche fevelade in Ongjarie e in zonis al confin cu la Romanie, cu la Slovachie, cu la Ucraine, cu la Serbie, cu la Crauazie, cu la Austrie e cu la Slovenie (tocs teritoriâls ongjaresis pierdudis cu la prime vuere mondiâl). Il non ongjarês de lenghe al è magyar.

A son cuasi 13,5 milions di lôr che a fevelin ongjarês, fra chescj scuasit 9,5 milions a vivin in Ongjarie.
Serling

La Serling soc. coop. e je une societât cooperative nassude tal an 2001 par garantî a ents publics e a privâts servizis linguistics par furlan, tant che cors di lenghe, traduzions, corezions di tescj e v.i e par cirî di dâ stabilitât professionâl a operadôrs linguistics furlans.
Vuê e da lavôr a diviers lavoradôrs dipendents cun contrat di timp indeterminât e si zove di colaboradôrs internis e esternis. 
E je la uniche struture in Friûl che si fonde dome su la furnidure professionâl di servizis linguistics par furlan, cence nissun finanziament public.
I servizis furnîts a son pal plui:
-	traduzions
-	revision di tescj e consulencis linguistichis
-	lessicografie e elaborazion di struments di linguistiche computazionâl
-	sportel linguistic
-	cors e conferencis

## Leams esternis

*  Sît uficiâl
Marine militâr

La **Marine militâr** e je chê part di un esercit che e agìs sul mâr. Ogni marine militâr e à la sô flote di nâfs.
Bigul

**Bigul** e je peraule triviale par designâ l'aparât gjenitâl dai oms.
## Sinonims

Bighe, verghe, caz, coni, cotâl, cuaiat, çoçul, çus, luianie, mani, pandolat, parussul, parussulat, pisse, salsiç, sivilot, uciel.
Lenghis slavis

Lis **Lenghis slavis** a fasin part de famee linguistiche des lenghis indoeuropeanis.
MAPA: lingvaro.png
A son inseridis te subfamee balto-slave parcè che a son presintis cetantis someancis isoglottichis cun lis lenghis baltichis, ma no son presints altris leams fra i doi grups. A esistin tesis opostis che a dinein chest resonament, parcè che daûr di lôr, i doi grups si son svilupâts indipendents.

Lis *lenghis slavis* a son feveladis di passe 300 milions di personis in Europe centri-orientâl e balcaniche, e di un gran numar di emigrants in dut il mont. Diviersis *lenghis slavis* a àn l’alfabet latin cun diviers segns diacritics (grup occidentâl, di tradizion catoliche), chês altris a doprin chel cirilic (grup orientâl, di tradizion ortodosse), cun variazions minimis fra une lenge e chê altre.

Partint des lenghis slavis a son stadis creadis diviersis lenghis artificiâls che puedin jessi capidis di chei che a fevelin almancul une lenghe slave, e il plui cognossût al è il slovio.

## Elenc
* lenghis meridionâls
** grup orientâl 
*** lenghe bulgare
*** lenghe macedone
*** lenghe antîc eclasiastic slâf †
** grup ocidentâl 
*** lenghe bosniache
*** lenghe montenegrine
*** lenghe cravuate
*** lenghe slovene
*** lenghe serbe

* lenghis orientâls
** lenghe bielorusse
** lenghe rutene
** lenghe russe
** lenghe ucraine

* lenghis ocidentâls
** lenghe ceche
** casûb
** lenghe lusaziane
** lenghe polache
** lenghe slovache
** lenghe slesiane
Obituary

## Obituary

Al é un dai prins grups ch'é a scomenzât le musiche metal cul stîl "death metal". Cjist grup al ven di Tampa, une citât amerecane de Floride.

Par prin - int'al 1985 - si clamave "Xecutioner". Podopo e an cambiât nom in "Obituary" propite prime de realizazion dal lôr prin album in'tal 1989: "Slowly We Rot" (traduzion: "'O Lin Lentamentri In Putrefazion").

Cjist grup al'é stât une vore influênt in'te moviment Death Metal ch'al'à scomenzât a jessi in usance in'te fin dai agns '80.
Il lôr secont album "Cause Of Death" (traduzion: "Le Cause De Muart") realizât in'tal 1990 al'é stat descrit un album esemplâr e unic in'tal so genar.

Il "cjantant" (John Tardy) al'è ricognossût come un dai prins vocalists a usà il murungulament (le rugnade) a frequence basse (comparât cun lis rugnadis sclendaris usâdis dai grups antecedents come i Death e i Possessed.

I Obituary a son in'te liste dai miôr venditôrs di discos di genar death metal in'te cuinte posizion: 'e an vindût 368.184 copiis di discs.

Le realizazion dal lôr tierç disc "The End Complete" (traduzion: "Le Fin Totâl"), intal 1992, e à vindût plui di 103378 copiis dome int'ai Stâs Unîs

**E an sunât une volte in [[Friûl]] in'tal [[Mai]] dal [[1997]] al [[Rototom]] in'te [[provincie]] di [[Pordenon]]**. Chel lì l'è stât un dai ultins concerts dal secul passât dopo de realizazion dal cuint disc intal '97, "Back From The Dead" (traduzion: "Tornât Indaûr da lì dai Muarts"). Dopo che tourné, il grup al'ere masse strac di lâ a torzeon par concierts e alore si son dismuelâs.

Cumò i Obituary si son ricongregâs (in'tal 2003) e 'e an scomenzât a fâ concerts a tôr pal mont.
Il disc di congregazion, "Frozen In Time" (traduzion: "Inglačât In'tal Timp") al'é stât publicât in'tal 2005.

Il prin video dal vîf ("live") in DVD dal grup si clame "Frozen Alive" (traduzion: "Inglačât Vîf") e al'é stât publicât in'tal Genâr dal 2007.

Cumò i Obituary an firmât un contrat cun le Candlelight Records e 'e an realizât il lôr siétim disc "Xecutioner's Return" (traduzion: "Le Tornade Indaûr Dal Boe") intal 2007 e il "EP" (disc ugnul) "Left to Die" (traduzion: "Lassât a Murì") in'tal 2008.

Il lôr disc gnouf, Darkest Day (traduzion: "Le zornade Plui Scure Di Dutis"), al'é vignût fûr in'tal 2009.

**In [[Fevrâr]] e [[Març]] [[2010]] 'e saràn in [[tournée]] cont'un atri pâr di grups a tôr pa' [[Europe]]. Il 4 Març 'e sunin a [[Utrecht]] int'ai [[Paîs Bas]]: 'o varai di meti un pâr di [[foto|fotos]], alore!**

----

## Discs

**Discs di Studio**

1989: Slowly We Rot

1990: Cause of Death

1992: The End Complete

1994: World Demise

1997: Back from the Dead

2005: Frozen in Time

2007: Xecutioner's Return

2009: Darkest Day

**Compilazións**

2001: Anthology

2008: The Best of Obituary

**Discs dal Vîf**

1998: Dead

**EP e Discs Ugnui**

1994: Don't Care

2008: Left to Die

**Videos DVD**

2006: Frozen Alive
1989

Il **1989** (**MCMLXXXIX** par numars romans) al è un an dal secul XX.

## 1989

Colàde dal **[[Mûr di Berlin]]** e fin de **[[Vuere Frede]]**!

Le Tendine di Fiâr si disimberdèe.
## Nati
*30 agosto: Yumiko Ashikawa, cantante giapponese
Troll

**Troll** - intal zergon di internet, e in particolâr des comunitâts virtuâls tant che newsgroup, forum, listis di pueste eletroniche, chatroom o intai coments dai blogs – si clame cussì un individui che al interagjìs cu la comunitât mandant messaçs provocatoris, iritants, fûr di teme o ancje dome stupits, al fin di disturbâ i scambis normâi e in argoment. Dispès l’obietîf specific dal troll al è causâ une cjadene di ofesis; une tecniche comune e je chê di cjapâ posizion in mût plateâl, superficiâl e arogant suntune cuistion za tant discutude (e tant plui insot), massime dulà che la cuistion e sedi za tâl di dismovi facilmentri tensions sociâls (tant che une vecje “vuere di religjon”). in altris câs, il troll al interven ancje dome in mût stupit (par esempli fasint l’inocent e chel che nol sa), cul fin di meti in ridicul chei utents che, no capint la nature dal messaç dal troll, si sfuarcin di rispuindi par fîl e par pont.

Un troll une vore tegnôs e fastidiôs al pues pardabon avilî chei altris utents e causâ la fin di une comunitât virtuâl. Se invezit un troll al ven ignorât (in gjenar e je la cuintrimisure che e da plui risultâts), pal solit al scomence a mandâ messaçs simpri plui ofensîfs o provocatoris, cirint di stiçâ une reazion, po dopo al bandone il grup.
Franco Marchetta

**Franco Marchetta** (Udin,1952 - 28 di Mai 2014) al è stât un scritôr, un autôr teatrâl e un critic furlan. 

Al à publicât tal 1993 un libri di contis dal titul *Il tempo morbido* (Campanotto Editore), che al contignive la conte *Dissolvenze* che e veve vinçût tal 1992 il *Premio Nazionale Carnia*.

Daspò di un periodi di colaborazion pe critiche teatrâl cun *[[Il Gazzettino]]*, si è impegnât tes produzions in lenghe furlane publicant tal 1998 il romanç *Madalene* (Ribis Editore), che al à vinçût il *[[Premi San Simon]]*; tal 2002 il romanç *[[Gilez]]* (Forum Editrice) e tal 2005 il saç *Il sium di chescj furlans in fughe* (Forum Editrice) a conclusion di une trilogje furlane sul rinovament de lenghe (chescj lavôrs a son fra i tescj segnalâts tal cercin dal Dipartiment di filologje romanze de Universitât di Udin). 

Autôr ancje pal teatri (*Il noce del pajo*, 1992), tal 2001 al è stât invidât a scrivi une opare pal Premio Candoni (*Il sogno della falena*), metût in vore al Teatri San Zorç di Udin, pe regje di Rita Maffei (cun Ariella Reggio, Maurizio Zacchigna, Fabiano Fantini e Giorgio Monte), in ocasion di chê manifestazion internazionâl. Par Paolo Gaspari Editore al à publicât, tal 2006, *Storia brevissima di Codroipo*, une voglade su doimil agns di storie.

Tal 2011 al à tornât a vinci il Premi San Simon cun Cronichis di Saveri Sengar, une opare componude di doi romançs seriâi: *Achì no ài viodût une pavee* e *Il numar 1089*, publicâts de cjase editorie Forum tal mês di otubar dal 2012. Simpri in chel an al à scrit *U-*, un romanç che al è un omaç a la leteradure in gjenerâl, ma soredut a autôrs furlans come Bartolini, Giacomini, Maldini, Maurensig, Tam e Morat. Cun chest romanç, dulà che i personaçs si movin intun mont componût des tramis di ducj i romançs pussibii e a jentrin in contat cun altris personaçs leteraris, al à vinçût pe tierce volte il Premi San Simon. 
## Leams
www.francomarchetta.net
Gilez

**Gilez** al è un romanç dal 2002 di Franco Marchetta. E je considerade une des oparis plui inovativis e interessantis de gnove narative furlane.

## Trame
Il protagonist al cjate in cjase di Amedeo Giacomini, Gilez, un strani e misteriôs personaç che al somee tirâsi fûr di cualsisei indagjin su lis sôs origjinis e su la sô identitât. Gilez, come il Zelig di Woody Allen, al somee vê la capacitât di un camaleon: nol fevele dome la lenghe di cui che i si pare denant, ma al cjape ancje i siei trats somatics. Il protagonist al à il suspiet che si clami cussì par chest motîf, difat Gilez al è il contrari di Zelig, ma la veretât e je une altre: al è stât Allen che al à cognossût Gilez e al à clamât il so personaç Zelig. Passâts sîs mês di chel prin incuintri, Gilez si sisteme in cjase dal protagonist e culì si manifeste dut il so mimetisim e la sô capacitât di svuincâsi dai confins dal timp e dal spazi: al è stât dapardut, al à fevelât cun ducj e par lui cumò o cincuante agns indaûr e je la stesse robe, come che al è compagn culì o intune altre bande. Il misteri di Gilez al continue fintremai che al sparìs: si lu tornarà a cjatâ tal *lûc che nol è un lûc*, tai meandris dal labirint virtuâl dal Web, dindulà che al puartarà a compiment la sô funzion di *daimon*: il protagonist  al rivarà tal puest che al sarà par lui l*'aleph*, il *cronòtopo*, il pont infinitesim dulà che dut si palese te cussience che nol è nuie ce capî: une sorte di mistiche inmersion laiche te coincidence dal timp e dal spazi.
*Gilez rappresenta un unicum nella prosa in friulano e secondo me indica, se non la strada, una delle strade maestre che la nostra letteratura dovrà percorrere per assumere carattere di nuova dignità e autolegittimazione* (Mario Turello).
*Marchetta ha fatto scorrere l'espressione friulana sul piano della contemporaneità nei due aspetti della complicanza rituale antropologica e in quella della sfuggente cultura alchemica* (Domenico Cerroni Cadoresi). *Al è l'idiolet di Franco Marchetta, cjariât di storie personâl, che si slargje, al scuancasse i mûrs tirâts sù dai furlans, al jeve sù e si impon cun semplicitât e naturalece, come lenghe vive e fevelade, lontane e cence cure des sieltis dai gramatics* (Piera Rizzolatti).

## Recensions e articui di critiche
* *Gilez, racconto rivitalizzante* sul *[[Messaggero Veneto]]* dal 2 di Dicembar dal 2002. 
* *Gilez tra le magie del friulano* di *Domenico Cerroni Cadoresi* su *[[Il Friuli]]* dal 7 di Fevrâr dal 2003.
Gjaline

La **gjaline** (non sientific: *Gallus gallus domesticus*), e je un uciel che al ven arlevât par produsi ûfs o par mangjà le sô cjâr.

Lis gjalinis a vegnin tiradis sù cun mangjinis (blave, forment, vene e vie indenant) o pûr cun verduris che i contadins a coltivin tai cjamps.
Madalene

**Madalene** al è un romanç di Franco Marchetta publicât de Ribis, Udin, 1998. 

Chest romanç al à vinçût il Premi San Simon tal 1997 e si è segnalât ae atenzion de jurie par vie de inovative impostazion sintatiche. 

## La trame

Il romanç al è ambientât a Codroip e te campagne viers Rivignan e si davuelç tal dopomisdì dai 15 di Març dal 1598. Madalene e je une zovine contadine scjampade di cjase e lade a vivi là vie dal ustîr Cenci Capelino, un om impegnât te vicinie daûr de rivendicazion di riscat dai dirits di jurisdizion dai Cossio sul paîs. La femine e je une figure fûr dal so timp, che no acete di stâ al so puest: e je nassude cu la cjamesole e partant e je considerade une benandante, destinade dal Signôr a combati ai Quattro Tempora cuintri striis e strions in favôr de campagne. 

Intun mont dulà che la Cuintririforme i impedìs di sveâsi jentrant tal ‘600 european, Madalene e devente la vitime simboliche di un periodi scurît dal Sant Ufizi, dulà che e ven scjafoiade ancje la religjositât popolâr des campagnis. Al sarà il fradi Andree che si fasarà simbul de negazion di cualsisei percors individuâl e che al concludarà in tragjedie la vicende de femine. La struture narative e previôt che, daûr de logjiche dal timp di cuant che e je ambientade la conte, Madalene no vedi un so pont di viste naratîf: la vicende, e la percezion stesse de femine protagoniste, a son simpri viodudis daûr dal voli di Cenci Capelino, dal fradi Andree e dal plevan Alvise Aloiseo. Il romanç al è inspirât a une storie vere, documentade dai ats di un procès, partant ducj i personaçs a son verementri esistûts, ma la secuence e i resonaments a son ducj di fantasie.

## Leams
* Il romanç in version eletroniche